|  |  |
| --- | --- |
| 2022.gada 28.septembrī  Olainē | Nolikums Nr. NOL5/2022  Apstiprināts ar Olaines novada domes 2022.gada 28.septembra sēdes lēmumu (13.prot., 5.p.) |

**Olaines Kultūras centra**

**amatiermākslas kolektīvu darbības, novērtēšanas un finansēšanas nolikums**

Izdots saskaņā ar likuma “Par pašvaldībām” 41.panta pirmās daļas 2.punktu un Valsts pārvaldes iekārtas likuma 73.panta pirmās daļas 1.punktu

# Vispārīgie jautājumi

* 1. Nolikums paredz vienotu kārtību, kādā nosaka amatiermākslas kolektīvu (turpmāk – kolektīvu) darbību, novērtēšanu un finansēšanu Olaines novada pašvaldības budžeta finansētajos Olaines Kultūras centra struktūrvienību amatiermākslas kolektīvos (turpmāk – Olaines Kultūras centrā).
  2. Nolikumā lietotie termini:
     1. **Amatiermāksla** - cilvēka radoša izpausme un līdzdalība kultūras izzināšanas, radīšanas, pārmantošanas, tālāknodošanas un popularizēšanas procesā. Tā ir viena no kultūras identitātes apzināšanās un uzturēšanas, t.sk. nemateriālā kultūras mantojuma izzināšanas, uzturēšanas un pārmantošanas formām.
     2. **Amatiermākslas kolektīvs** - personu grupa, kuru regulārai darbībai apvieno kopīgas intereses kādā no mūzikas, mākslas, dejas vai citas radošas izpausmes jomām. Ar savu darbību kolektīvs tiecas sasniegt iespējamos augstākos rezultātus mākslinieciskajā jomā, piedaloties novada, reģiona, valsts vai starptautiska mēroga pasākumos. Amatiermākslas kolektīva dalībnieki nesaņem atalgojumu par darbību kolektīvā. Katrs kolektīva dalībnieks individuāli vai visi dalībnieki kolektīvās darbības rezultātā kopīgi pilnveido zināšanas un prasmes attiecīgajā mākslinieciskās darbības jomā.
     3. **Amatiermākslas kolektīva vadītājs** - kolektīva vadītājs, diriģents vai režisors, kuram ir atbilstoša izglītība un kompetence mūzikas, dejas vai citā attiecīgajā mākslas žanrā, ko praktizē konkrētais kolektīvs.
     4. **Amatiermākslas kolektīva speciālists –** kormeistars, koncertmeistars, horeogrāfs, repetitors, vadītāja asistents.
     5. **Darbības sezona** – kolektīva darbības laika periods no kārtējā gada 1. septembra līdz nākamā gada 31. augustam.
     6. **Darba samaksa** - šī nolikuma izpratnē ir mēneša amatalga, kas noteikta, ievērojot kolektīvu iedalījuma kategorijās nosacījumu kritērijus (4.pielikums), Olaines novada pašvaldības kolektīvu iedalījuma kategorijās un darba samaksas vadītājiem (speciālistiem) konkrētajam gadam vērtēšanas protokolu (5.pielikums), vadlīnijas kolektīvu vadītāju (speciālistu) galvenajiem darba uzdevumiem un piemērojamo darba laika proporcionālo sadalījumu (6.pielikums).

# Kolektīvu darbības mērķis un uzdevumi

* 1. Kolektīvu darbības mērķis ir nodrošināt nemateriālā kultūras mantojuma uzturēšanu un saglabāšanu, amatiermākslas jaunrades un Vispārējo latviešu dziesmu un deju svētku un Latvijas Skolu jaunatnes dziesmu un deju svētku procesa nepārtrauktību, sekmēt amatiermākslas pieejamību un iedzīvotāju radošu laika pavadīšanu, veicināt jaunu kultūras vērtību ieviešanu, saglabāt tradicionālās kultūras vērtības un attīstīt kultūrvidi Olaines novadā.
  2. Kolektīvu darbības uzdevumi:
     1. piedalīties Vispārējos latviešu dziesmu un deju svētkos un Latvijas Skolu jaunatnes dziesmu un deju svētkos;
     2. piedalīties Olaines novada un valsts mēroga pasākumos, kā arī konkursos/festivālos u.tml. pasākumos Latvijā un ārpus Latvijas;
     3. saglabāt un attīstīt radošās prasmes Olaines novada iedzīvotājos;
     4. veicināt kultūrvides saglabāšanas, uzturēšanas, attīstības un jaunrades procesu Olaines novadā.
     5. uzturēt kvalitatīvu kolektīvu māksliniecisko līmeni;
     6. veicināt starppilsētu, novadu un citu valstu kultūras dialogu, tādējādi veidojot būtiskus kultūras sakarus.

# Kolektīva finansējuma piešķiršanas kārtība

* 1. Olaines novada dome (turpmāk - Dome) piešķir finansējumu Olaines Kultūras centram, lai nodrošinātu Olaines Kultūras nama un Jaunolaines Kultūras nama kolektīvu regulāru darbību šā nolikuma 2. punktā noteiktajam mērķim un uzdevumiem.
  2. Olaines Kultūras centra finansējumu kolektīviem piešķir šādu mērķu sasniegšanai:
     1. veicināt pieejamību amatiermākslai un iedzīvotāju radošu brīvā laika pavadīšanu;
     2. atbalstīt Olaines novada kolektīvu regulāru un kvalitatīvu māksliniecisko darbību;
     3. atbalstīt amatiermākslas kolektīvu dalību Vispārējos latviešu dziesmu un deju svētkos un Latvijas Skolu jaunatnes dziesmu un deju svētkos;
     4. veicināt Olaines novada kolektīvu piedalīšanos novada un valsts mēroga pasākumos, kā arī konkursos/festivālos u.tml. pasākumos Latvijā un ārpus Latvijas;
  3. Finansējumu amatiermākslas kolektīva darbības nodrošināšanai piešķir Domes apstiprinātā ikgadējā budžeta ietvaros atbilstoši kolektīva kategorijai (4. pielikums) un pamatojoties uz kolektīva vadītāja iesniegto finanšu pieprasījumu:
     1. kolektīva vadītāja un speciālistu darba atalgojumam un vismaz 1 x 3 gadu laikā kvalifikācijas celšanas kursiem;
     2. mēģinājumu procesam un koncertiem nepieciešamās materiāli tehniskās bāzes iegādei (rekvizīti, nošu materiāli, deju apraksti, bērnu tautas deju kolektīvu mēģinājumu tērpi u.c. materiāli);
     3. transporta pakalpojumu samaksai kolektīvu nokļūšanai uz skatēm, konkursiem, koncertiem un kopmēģinājumiem;
     4. ārvalstu konkursu izdevumu līdzfinansēšanai;
     5. koncertu, izrāžu, izstāžu organizēšanai un projektu īstenošanai;
     6. dalības maksai un transporta izdevumiem konkursos un festivālos;
     7. semināru, meistarklašu un citu saliedēšanās aktivitāšu organizēšanai (dalības maksa, transporta izmaksas un vieslektoru darba samaksa);
     8. bērnu nometņu organizēšanai (transporta izmaksas, izmaksas par uzturēšanos un ēdināšanu, pedagogu darba samaksa, audzinātāju darba samaksa, nometnes vadītāja darba samaksa);
     9. tautas tērpu, skatuves tērpu un koncerttērpu iegādei un pilnveidei.
  4. Kolektīvs var uzsākt savu darbību, ja iesniedz Olaines Kultūras centrā noteiktas formas aizpildītu kolektīva reģistrācijas anketu, tā darbību akceptējis Olaines Kultūras centra direktors un ja iestādes budžetā šim mērķim ir atbilstoši finanšu līdzekļi.
  5. Kolektīva darbības finansēšanu pārtrauc:
     1. ja saņemts vadītāja rakstisks iesniegums par kolektīva darbības pārtraukšanu;
     2. ja nenotiek regulāra, pilnvērtīga darbība un ieplānotie pasākumi.
  6. Jaunizveidotu kolektīvu materiāli tehniskās bāzes iegādei finansējumu piešķir ne ātrāk kā pēc viena pilna pastāvēšanas gada.
  7. Kolektīviem transporta pakalpojumus ārzemju braucieniem, saskaņojot ar Olaines novada pašvaldību, nodrošina šādos gadījumos:
     1. dalībai konkursos un festivālos saskaņā ar Olaines Kultūras centra apstiprinātu plānu un budžetu;
     2. apbalvojumam par izciliem sasniegumiem konkursos un Dziesmu un Deju svētkos;
     3. sakarā ar kolektīvam nozīmīgu, ne mazāk kā 10 gadu pastāvēšanas jubileju;
  8. Ārzemju braucienos var piedalīties arī kāds no pašvaldības darbiniekiem/domes pārstāvjiem, kuru attiecīgi norīko Kultūras centra direktors vai Olaines novada pašvaldība.
  9. Kolektīvu braucienus gan Latvijas teritorijā, gan ārpus tās organizē kolektīvu vadītājs, sadarbojoties un saskaņojot kolektīva brauciena mērķus ar Olaines Kultūras nama pasākumu organizatoru un Jaunolaines Kultūras nama vadītāju - iesniedzot iesniegumu, pamatojumu dokumentus (tāmi, ielūgumu u.tml.), brauciena dalībnieku sarakstu.
  10. Kolektīvam nepieciešams saņemt Olaines novada pašvaldības izsniegtu Interešu izglītības/ pieaugušo neformālās izglītības licenci.

# Kolektīvu vadītāju un speciālistu vērtēšanas komisija

* 1. Kolektīvu sadalījumu kategorijās, kolektīvam piemērojamo stundu skaitu mēnesī, kolektīvu vadītāju (speciālistu) amatus klasificē, amatalgu grupas un darba stundas aprēķinu nosaka pašvaldības izpilddirektora apstiprinātā kolektīvu darbības vērtēšanas komisija (turpmāk – Komisija).
  2. Komisijas sastāvā ir Olaines Kultūras centra direktors, Jaunolaines Kultūras nama vadītājs, Olaines kultūras nama kultūras pasākumu organizators. Komisijā iekļauj arī Olaines novada domes deputātus un pašvaldības administrācijas pārstāvjus.
  3. Komisija izvērtē kolektīva darbību saskaņā ar šī nolikuma pielikumiem (1. pielikums – 6. pielikums).
  4. Komisija izvērtē kolektīva kvalitatīvas darbības nodrošināšanai nepieciešamo apmaksāto stundu skaitu mēnesī, ko apstiprina kārtējā budžeta gada amatu sarakstā.
  5. Kolektīvu darbības vērtēšanu Komisija veic vienu reizi gadā līdz 20. oktobrim.

# Kolektīvu vadītāju un speciālistu vērtēšana un darba samaksas noteikšana

* 1. Olaines Kultūras centra finansējumu kolektīvu vadītāju darba samaksai Dome piešķir, ja attiecīgais kolektīvs ir reģistrēts atbilstoši šo noteikumu 1.pielikumam, kolektīva darbības sezonas sākumā aizpildījis ikgadējo kolektīva darbības sezonas plānojuma projektu (2.pielikums) un kolektīva darbības sezonas beigās aizpildījis ikgadējo kolektīva darbības sezonas atskaiti (3.pielikums), un ir izvērtēts atbilstoši kolektīvu iedalījuma kategorijās nosacījumu kritērijiem (4.pielikums).
  2. Kolektīvu vadītāju mēneša darba samaksu veido noteiktās vienas darba stundas likme, kas reizināta ar atbilstošā amata, samaksas grupas un kolektīva kategorijai noteikto piemērojamo darba stundu apjomu mēnesī.
  3. Kolektīvu vadītāju atlīdzības fondu veido kārtējā gada budžetā plānotie finanšu līdzekļi darba samaksai un valsts sociālās apdrošināšanas obligātajām iemaksām 12 mēnešiem.
  4. Pēc kolektīvu izvērtēšanas Komisija piešķir kolektīva vadītājam un speciālistiem attiecīgo samaksas grupu un kategoriju, nosaka darba samaksu, aizpilda un paraksta 6.pielikumā norādīto tabulu un iesniedz to Olaines Kultūras centra direktoram amatu sarakstu koriģēšanai.
  5. Kolektīvu vadītāju un speciālistu darba samaksu nosaka, ņemot vērā:
     1. valsts un pašvaldību institūciju amatpersonu un darbinieku atlīdzības likumu;
     2. noteikumus par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients;
     3. valsts un pašvaldību institūciju amatu katalogu, amatu klasifikācijas un amatu apraksta izstrādāšanas kārtību.
  6. Darba samaksu norāda amatu sarakstā.
  7. Kolektīva vadītājs Jaunolaines Kultūras nama vadītājam/Olaines Kultūras nama kultūras pasākumu organizatoram līdz kalendārā gada 1. oktobrim iesniedz:
     1. pārskatu par kolektīva iepriekšējo darbības sezonu (3.pielikums);
     2. nākamās kolektīva darbības sezonas plāna projektu un budžetu projektu (2.pielikums).
  8. Vadītājiem un speciālistiem var apmaksāt darbu vairākos Olaines Kultūras centra kolektīvos, bet ne vairāk par 160 stundām mēnesī. To kontrolē Olaines Kultūras centra direktors.

# Noslēguma jautājumi

* 1. Papildinājumus un grozījumus šajā nolikumā var ierosināt Pašvaldības izpilddirektors vai Olaines Kultūras centra direktors, tos izskata un apstiprina ar Domes lēmumu.
  2. Nolikums stājas spēkā ar 2022.gada 1.septembri.
  3. Ar šī nolikuma spēkā stāšanās brīdi spēku zaudē 2015.gada 23.septembra Olaines novada domes nolikums Nr.9 “Olaines Kultūras centra māksliniecisko kolektīvu finansējuma un darba samaksas māksliniecisko kolektīvu vadītājiem un speciālistiem nolikums” (apstiprināts ar Olaines novada domes 2015.gada 23.septembra sēdes lēmumu (12.prot., 12.1.p.)).

Priekšsēdētājs A.Bergs

Sagatavoja:

Olaines Kultūras centra direktore L.Reinvalde

Nolikuma Nr. NOL5/2022

“Olaines Kultūras centra amatiermākslas kolektīvu darbības, novērtēšanas un finansēšanas nolikums”

**1.pielikums**

# Olaines novada kolektīva reģistrācijas

## ANKETA

**Kolektīvs** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iestāde, kurā darbojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Darbības nozare** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kolektīva dibināšanas gads \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieku skaits \_\_\_\_\_\_\_\_\_\_\_\_\_, t.sk. sievietes \_\_\_\_\_\_\_\_\_\_\_\_\_\_vīrieši\_\_\_\_\_\_\_\_\_\_\_\_\_\_\_

Vai saņem finansējumu no citām organizācijām (kādām)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kolektīva vadītājs**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, dzimšanas dati)

**Speciālists \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds, dzimšanas dati)

**Speciālists \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds, dzimšanas dati)

**Koncertmeistars \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vārds, uzvārds, dzimšanas dati)

**Nodarbību vieta** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_un laiki:\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| Pirmdiena | \_\_\_\_\_\_\_\_\_\_\_\_\_\_\_\_\_\_\_\_\_ | Piektdiena | \_\_\_\_\_\_\_\_\_\_\_\_\_\_\_\_\_\_\_\_\_ |
| Otrdiena | \_\_\_\_\_\_\_\_\_\_\_\_\_\_\_\_\_\_\_\_\_ | Sestdiena | \_\_\_\_\_\_\_\_\_\_\_\_\_\_\_\_\_\_\_\_\_ |
| Trešdiena | \_\_\_\_\_\_\_\_\_\_\_\_\_\_\_\_\_\_\_\_\_ | Svētdiena | \_\_\_\_\_\_\_\_\_\_\_\_\_\_\_\_\_\_\_\_\_ |
| Ceturtdiena | \_\_\_\_\_\_\_\_\_\_\_\_\_\_\_\_\_\_\_\_\_ |  |  |

**Kontaktpersona**, tālruņa Nr., e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| (datums) | (kolektīva vadītāja paraksts) | (atšifrējums) |

Pielikumā: dalībnieku saraksts.

**SASKAŅOTS:**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| (datums) | (Kultūras centra direktors) | (atšifrējums) |

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| (datums) | (Olaines novada pašvaldības izpilddirektors) | (atšifrējums) |

Nolikuma Nr. NOL5/2022

“Olaines Kultūras centra amatiermākslas kolektīvu darbības, novērtēšanas un finansēšanas nolikums”

**2.pielikums**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_20\_\_./20\_\_.gada darbības sezonas plānojuma projekts *(Kolektīva nosaukums)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Plānotās novada, reģionāla, valsts vai starptautiska mēroga norises** | | | | | | | |
| Norises nosaukums | Plānotā pasākuma norises vieta | Plānotais norises datums | | Rīkotāji, sadarbības partneri | | Budžets (tāme pielikumā) | |
| **JANVĀRIS** |  |  | |  | |  | |
|  |  |  | |  | |  | |
| **FEBRUĀRIS** |  |  | |  | |  | |
|  |  |  | |  | |  | |
| **MARTS** |  |  | |  | |  | |
|  |  |  | |  | |  | |
| **APRĪLIS** |  |  | |  | |  | |
|  |  |  | |  | |  | |
| **MAIJS** |  |  | |  | |  | |
|  |  |  | |  | |  | |
| **JŪNIJS** |  |  | |  | |  | |
|  |  |  | |  | |  | |
| **JŪLIJS** |  |  | |  | |  | |
|  |  |  | |  | |  | |
| **AUGUSTS** |  |  | |  | |  | |
|  |  |  | |  | |  | |
| **SEPTEMBRIS** |  |  | |  | |  | |
|  |  |  | |  | |  | |
| **OKTOBRIS** |  |  | |  | |  | |
|  |  |  | |  | |  | |
| **NOVEMBRIS** |  |  | |  | |  | |
|  |  |  | |  | |  | |
| **DECEMBRIS** |  |  | |  | |  | |
|  |  |  | |  | |  | |
| **Plānotā dalība starptautiskajās norisēs** | | | | | | | |
| Norises nosaukums | Plānotā pasākuma norises vieta | | Plānotais norises datums | | Rīkotāji, sadarbības partneri | | Budžets (tāme pielikumā) |
|  |  | |  | |  | |  |
|  |  | |  | |  | |  |

Datums........................ Kolektīva vadītājs ..........................................

vārds, uzvārds paraksts

Nolikuma Nr. NOL5/2022

“Olaines Kultūras centra amatiermākslas kolektīvu darbības, novērtēšanas un finansēšanas nolikums”

**3.pielikums**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_20\_\_./20\_\_.gada darbības** **sezonas atskaite**

*(Kolektīva nosaukums)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kolektīva sasniegumi** | | | | | | | | |
| 1. *Starptautiska/valsts/reģionāla/novada līmeņa skašu, konkursu, festivālu u.c., kurus vērtē žūrija, iegūtais vērtējums – pakāpe, vieta, nominācija, godalga* | | | | | | | | |
| N Nr.p.k. | Norises nosaukums | Dalībnieku skaits | Norises vieta (valsts, pilsēta) | | | Norises laiks (gads, datums) | | Iegūtā vieta |
|  |  |  |  | | |  | |  |
|  |  |  |  | | |  | |  |
|  |  |  |  | | |  | |  |
| **Kolektīva koncertdarbība** | | | | | | | | |
| 1. *Novada mēroga koncertdarbība, pasākumi, izrādes* | | | | | | | | |
| Nr.p.k. | Norises nosaukums | | | Dalībnieku skaits | Norises vieta | | Norises laiks (gads, datums) | |
|  |  | | |  |  | |  | |
|  |  | | |  |  | |  | |
|  |  | | |  |  | |  | |
| 1. *Reģionāla mēroga koncertdarbība, pasākumi, izrādes* | | | | | | | | |
| Nr.p.k. | Norises nosaukums | | | Dalībnieku skaits | Norises vieta | | Norises laiks (gads, datums) | |
|  |  | | |  |  | |  | |
|  |  | | |  |  | |  | |
|  |  | | |  |  | |  | |
| 1. *Valsts mēroga koncertdarbība, pasākumi, izrādes* | | | | | | | | |
| Nr.p.k. | Norises nosaukums | | | Dalībnieku skaits | Norises vieta | | Norises laiks (gads, datums) | |
|  |  | | |  |  | |  | |
|  |  | | |  |  | |  | |
|  |  | | |  |  | |  | |
| 1. *Starptautiska mēroga koncertdarbība, pasākumi, izrādes* | | | | | | | | |
| Nr.p.k. | Norises nosaukums | | | Dalībnieku skaits | Norises vieta | | Norises laiks (gads, datums) | |
|  |  | | |  |  | |  | |
|  |  | | |  |  | |  | |
|  |  | | |  |  | |  | |

Datums........................ Kolektīva vadītājs ..........................................

vārds, uzvārds paraksts

Nolikuma Nr. NOL5/2022

“Olaines Kultūras centra amatiermākslas kolektīvu darbības, novērtēšanas un finansēšanas nolikums”

**4.pielikums**

**Kolektīvu iedalījuma kategorijās nosacījumu kritēriji**

### I kategorijas kolektīvi:

* Augstākās vai I pakāpes vērtējums valsts /reģiona skatē un iegūta godalgota vieta valsts mēroga konkursos, festivālos vai starptautiska mēroga konkursos;
* aktīva koncertdarbība starptautiska, valsts, novada vai vietēja mēroga pasākumos;
* darbības sezonas laikā sagatavota un izrādīta jauna koncertprogramma/izrāde.

Pie šīs kategorijas kolektīviem pieder kolektīvi, kuri izpildījuši iepriekš minētos nosacījumus un ir:

* A, B, D (valsts noteiktā līmeņa) grupas deju kolektīvi[[1]](#footnote-2),
* A, B grupas (valsts noteiktā līmeņa) kori, A, B grupas (valsts noteiktā līmeņa) pūtēju orķestri, kamerorķestri, kas ieguvuši Augstākās vai I pakāpes vērtējumu valsts/ reģiona skatē,
* Amatierteātri, kuri iepriekšējā periodā (kādā no divām iepriekšējām sezonām) ir izrāžu parādes „Gada izrāde” finālskates laureāti vai skatē ieguvuši vismaz 80% no iespējamā vērtējuma,
* I kategorijas (valstī noteiktā līmeņa) folkloras kolektīvi.

Ja attiecīgais kolektīvs nav izpildījis kategorijai atbilstošos nosacījumus, tam pēc kolektīvu vadītāju un speciālistu vērtēšanas komisijas lēmuma var piešķirt zemāku kategoriju.

## II kategorijas kolektīvi:

* I (C, E vai F grupa) - II (A, B vai D grupa) pakāpes vērtējums valsts /reģiona skatē un dalība valsts mēroga konkursos, festivālos vai starptautiska mēroga konkursos;
* aktīva koncertdarbība starptautiska, valsts, novada vai vietēja mēroga pasākumos;
* darbības sezonas laikā sagatavota un izrādīta jauna koncertprogramma/izrāde/izstāde.

Pie šīs kategorijas kolektīviem pieder kolektīvi, kuri izpildījuši iepriekš minētos nosacījumus un ir:

* A, B, D (valsts noteiktā līmeņa) grupu deju kolektīvi, kas ieguvuši II pakāpes vērtējumu valsts/ novada/ reģiona skatē;
* C, E, F (valsts noteiktā līmeņa) grupu deju kolektīvi, kas ieguvuši I - II pakāpes vērtējumu valsts/ reģiona skatē;
* A, B grupas (valsts noteiktā līmeņa) kori, A, B grupas (valsts noteiktā līmeņa) pūtēju orķestri, kamerorķestri, kas ieguvuši II pakāpes vērtējumu valsts/ reģiona skatē,
* senioru jauktie kori;
* amatierteātri, kuri kādā no divām iepriekšējām sezonām iestudējuši pilna apjoma dramatiskās izrādes un novada skatē ieguvuši vismaz 60% no iespējamā vērtējuma,
* vokālie ansambļi,
* II, III, IV (valstī noteiktā līmeņa) kategorijas folkloras kolektīvi,

Ja attiecīgais kolektīvs nav izpildījis kategorijai atbilstošos nosacījumus, tam, pēc kolektīvu vadītāju un speciālistu vērtēšanas komisijas lēmuma var piešķirt zemāku kategoriju.

**III kategorijas kolektīvi:**

* dalība reģiona konkursos, skatēs un festivālos vai III pakāpes vērtējums reģiona skatē, vai nepiedalās attiecīgās nozares skatēs, ja skates organizē;
* koncertdarbība novada un vietēja mēroga pasākumos;
* darbības sezonas laikā sagatavoti un izrādīti jauni koncertnumuri, priekšnesumi/izrāžu fragmenti,

Ja attiecīgais kolektīvs nav izpildījis kategorijai atbilstošos nosacījumus, tam, pēc kolektīvu vadītāju un speciālistu vērtēšanas komisijas lēmuma var piešķirt zemāku kategoriju.

### IV kategorijas kolektīvi:

Pie šīs kategorijas kolektīviem pieder kolektīvi, kuri:

* piedalās novada mēroga pasākumos, bet nepiedalās nozares reģiona organizētajās skatēs;
* mēģinājumu process ir regulārs, neregulāra koncertdarbība;
* darbības sezonas laikā sagatavoti un izrādīti jauni priekšnesumi/izrāžu fragmenti;
* Nepretendē uz piedalīšanos Latvijas skolu jaunatnes Dziesmu un Deju svētkos, un Vispārējos Latvijas Dziesmu un Deju svētkos.

Nolikuma Nr. NOL5/2022

“Olaines Kultūras centra amatiermākslas kolektīvu darbības, novērtēšanas un finansēšanas nolikums”

**5.pielikums**

**Olaines novada pašvaldības kolektīvu iedalījuma kategorijās un darba samaksas vadītājiem (speciālistiem)**

**vērtēšanas protokols \_\_\_\_. gadam**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | KN | Kolektīvs (kolektīva darbības veids) | Amatu vietas nosaukums | Kolektīva vadītājs, speciālists (vārds, uzvārds) | Datums, kad uzsāktas darba attiecības | Saime, apakšsaime | Dalībnieku skaits | Mēnešalgas grupa | Kolektīva kategorija | Saimes līmenis | Apmaksāto stundu skaits nākamajā gadā (mēnesī) | Stundas likme nākamajā gadā | Mēnešalga tekošajā gadā (EUR) | Mēnešalga nākamajā gadā (EUR) |
|
|
|
| 1. |  |  |  |  |  |  |  |  |  |  |  |  |  |  |

Datums\_\_\_\_\_\_\_\_\_\_\_\_\_\_\_\_

Kolektīvu darbības vērtēšanas komisija:

Nolikuma Nr. NOL5 /2022

“Olaines Kultūras centra amatiermākslas kolektīvu darbības, novērtēšanas un finansēšanas nolikums”

**6.pielikums**

# Vadlīnijas kolektīvu vadītāju (speciālistu) galvenajiem darba uzdevumiem un piemērojamais darba laika proporcionālais sadalījums

|  |  |  |
| --- | --- | --- |
| **Nr.**  **p.k.** | **Darba uzdevuma apraksts** | **Laika patēriņš** |
|  | Rūpēties par kolektīva sastāvu, par jaunu dalībnieku uzņemšanu un to profesionālo izaugsmi. Organizēt kolektīva pašpārvaldes darbu.  Plānot kolektīva darbību, deleģēt konkrētus uzdevumus speciālistiem, koncertmeistariem un dalībniekiem. Uzkrāt informāciju par kolektīvu. Kultūras centra direktoram sniegt nepieciešamo informāciju par kolektīvu un tā darbību. Piedalīties Olaines Kultūras centra administrācijas organizētās sanāksmēs. | 5% – 10% |
|  | Pārdomāti izvēlēties atbilstošas grūtības pakāpes repertuāru (materiāla izpēte, atlase, jaundarbu ierosināšana u.tml.), saskaņā ar valsts nozīmes, reģiona un novada kultūras pasākumu plāniem.  Kvalitatīvai kolektīva darbības un repertuāra nodrošināšanai nepieciešams strādāt bibliotēkā, arhīvos, sadarboties ar komponistiem, horeogrāfiem, literātiem, pētīt lauku un sadarboties ar pētniekiem. | 10% - 15% |
|  | Vadīt regulārus un pilnvērtīgus mēģinājumus pēc iepriekš sastādīta grafika. Īstenot kolektīva sabiedrisko un koncertdzīvi: koncerti (vietējie, izbraukuma), piedalīšanās skatēs, konkursos, festivālos, Dziesmu un Deju svētkos u.c. Piedalīties novada mēroga pasākumos. Popularizēt savu iestādi, novadu valstī un pasaulē. | 60% - 70% |
|  | Izvērtēt kolektīva materiālās vajadzības, inventāra iegādi un pārraudzīt tā uzglabāšanu. Darba plānus un budžeta pieprasījumu iesniegt iestādes vadītājam norādītajā termiņā. | 5% - 10% |
|  | Apmeklēt novada, reģiona, valsts mēroga rīkotos vadītāju seminārus un sanāksmes. Būt informētam par novadā, valstī notiekošajām aktualitātēm. Piedalīties Olaines Kultūras centra organizētajās nometnēs kā pedagogiem. Izmantot iespējas, lai celtu savu kvalifikāciju. | 5% - 10% |
| **Kopā:** | | **100%** |

1. Māksliniecisko kolektīvu grupas, kategorijas un pakāpes nosaka saskaņā ar Latvijas Nacionālā kultūras centra apstiprinātu attiecīgās nozares skates nolikumu. [↑](#footnote-ref-2)